Aparato reproductor femenín

3. Vuixiga, 4. Simfisi pubica, 6. Uretra, 12. Colon sigmoide, 16. Recto u bodiello cular, 18. Ano 
L'aparato reproductor femenín consta de dos partis principals: l'utero, que aculle o desarrollo d'o feto, produce secrecions vachinals y uterinas, y pasa esperma d'o masclo a traviés d'as trompas de Falopio, y os ovarios, que producen os ovulos d'a fembra. Istas partis son internas, a vachina se comunica con os organos externos: a vulva, que incluye os labios mayors, labios menors, o clitoris y a uretra. A vachina se fica en l'utero a traviés d'o cuello uterino, mientres que l'utero s'une a os ovarios a traviés d'as trompas de Falopio. Cada cierto intervalo, os ovarios liberan un ovulo, que pasa a traviés d'a trompa de Falopio enta l'utero.

Si, en iste transito, se troba con o esperma, un espermatozoide se fusiona con l'ovulo, y se produce a fertilización. A fertilización ocurre por un regular en una d'as trompas, pero puet ocurrir en l'utero mesmo. O zigoto s'implanta en a paret de l'utero, a on que comencipia o proceso d'a embriochenesi y a morfochenesi. Cuan ye prou desarrollato ta sobrevivir difuera de l'utero, o cuello uterino se dilata y as contraccions de l'utero propulsan o feto a traviés d'a canal d'o parto, que ye a vachina.

Os ovulos (que son mas grans que os espermatozoides) son creyatos alto u baixo cada mes, en un proceso d'oochenesi: madura un ovulo ta estar ninviato por a trompa de Falopio adchunta a o suyo ovario en previsión d'a fertilización. Si no ye fecundato, l'ovulo ye forachitato d'o sistema a traviés d'a menstruación.

Os organos internos d'una fembra reproductiva son a vachina, l'utero, as trompas de Falopio y os ovarios.

 Se veiga tamién  
Aparato reproductor masculín

Categoría:Sistema reproductivo
Categoría:Biquipedia:Articlos con partes que amenistan referencias